
UN FURLAN A MILA 


Il leam 


C ressi a Milan fin di picinins 
e mantignî dut câs un leam 
fuarton cul Friùl. 

® E je la storie di tancj fìs di emi- 
grats furlans te citàt meneghine, e 
Antonio Cosmacini al è un esem- 
pli perfet. 

® «Ma jo o soi nassùt a Gurize!» 
al ten a marcà «E ancjemò o soi 
resident, a Cormons» di dulà che 
vegninisiei gjenitòrs. Antonio alà 
vùt la fortune, peraulis sòs, di jessi 
nassùt in Friùl parcè che i siei, che 
a erin za a stà a Milan, si cjatavin 
in feriis «a cjase». 

® Dopo di ché fortune Antonio, 
che cumò al à cincuante agns, al 
a passatla vite a Milan, ma simpri 
cul cùr ancje in Friùl. «Gno pari 
di picul mi puartave ai events dal 
Fogolàr di Milan, ai timps che al 
jere Ardito Desio president.» 

Une volte cressùt, la passion pal 
Friùl al à tacât a seguîle bessòl 
«Cuantcheojeriuniversitari olevi 
aes trasfiertis dal Udin di bessdl, 
in tren. E cussì o ai cognossùt i 
fantats dal Nucleo Milano, un biel 
trop di zovins furlans che a jerin a 
stà o nassùts a Milan». 

® Ma la passion no si è ferma- 
de al balon: Antonio al è stàt 
fra i fondadòrs de associazion 
FAF-Fantats Furlans. Un trop di 
zovins che a forin i prins a fà ma- 
iutis par furlan e che cualchidun 
si visarà che a produserin i libre- 
tuts clamats Fregul cul format dai 
Millelire che a levin tant in chei 
timps. Trops agns sono aromai? 
«O vin fatla fieste dai 20 agns intal 
2016! Cumò però no sin plui atîfs.» 
Cumò al à metùt sù famee, al à doi 
fis che no ur à fat mancjà nancje 
a lôr il leam cu la Patrie «Ogni an 
une part di feriis lis fasìn a Grau, 
clàr! Ancje se no vignìn plui tant 
dispès a Cormons come cuant che 
e jere la none». 

® Ancje se si impromet di dedica 
plui timp al Friùl, prin o dopo, di 
fat prime di saludàsi Antonio mi 
dîs «I ten a marcà che tal imprin 
il FAF si clamave FAF-Fuarce 
Autonomiste Furlane. Plui in 
là, cuant che o varai plui timp 
bisugnarà torna a cjapà sù chel 
discors». 

® Benon, Toni, alore ti spietìn par 
tirà sù i destins de Patrie. E 

EDITORIAL - LINT AUTONOMISTE 


E RINASSITE 





E COVENTE 





XK Nô furlans o sin simpri stàts 
bogns di tornà a scomencà dut 
dopo des sdramassadis cjapadis. 
Che a sedin stadis provocadis di 
causis naturàls o de balordisie 
dai oms, no si sin pleàts mai “al 
destin cinic e imbroion”. Ciert, i 
mùts par ripiàsi a son stàts ogni 
volte diferents, doloròs tant che 
la emigrazion, i timps dispès 

plui luncs di ce che o speravin, 

e dome cu la ustinazion, cu la 
indurance, cu la inteligjence o vin 
rivat a vinci. Vué, però, tiràsi fùr 
de epidemie, sedi sanitarie che 
economiche, al è plui dificil parcè 
che la classe politiche e dirigjente 
che nus guvierne no je in stàt di 
ufrî chè rispueste minime che 

si spietaressin, intune Italie che 
ancjemò une volte e mostre ducj 
i limits di ineficience, coruzion e 


I MIEI DÎS 
SUL PUINT DI GJENUE 


Il viadot Morandi come 
metafore de rinassite possibile 


di Oscar Puntel 


clientelisim che le caraterizin. 
ix E ven a mancjà ché “linie 

di comant” buine di imprimi 
velocitàt aes rispuestis, clarece 
su lis legs che a coventin par 
sostignilis. 

Dulà volno là, finide la 
emergjence, simpri che si vueli 
domandàsal? O ai pòre di fat che 
masse di lôr a vuelin tornà a chê 
che i disin normalitàt: ducj un 
pòc puars, tancj simpri plui siòrs 
intun mont che si suicide biel 
planc. 

Cence nissune idee di futùr. 

Ma, cence prospetive e nas la 
rassegnazion che, di chescj timps, 
e cjate une aleade potente inte 
mancjance di comunicazion, di 
socialitàt fate di cjar e vues e no di 
ordenadòrs fréts. 

"ik Di là des soferencis, dai 


GNOVIS MUSIS 
DE CULTURE 


Teatri, musiche e leterature 
pal 2021 di Erika Adami, 


Tarcisio Mizzau e Dree Venier 


SPUESTE DI POPUL 


corots, la ereditàt plui pesante 
che il Covid nus lasse e je un sens 
di solitudin, di individualisim 
dulà che l'interès corporatîf al 
somee che al prevali sul ben 
comun. E cussì no si va di nissune 
bande. 

i Psicologjie minude, al disarà 
cualchidun, e al sarà forsit ancje 
vèr, ma di ciert vuè ognidun di nò 
si sint cuasi abandonàt devant des 
contrarietàts e la braùre di une 
rispueste di popul, come intant de 
ricostruzion, no slûs tal scùr. 

"ik Ve, alore, la clamade a cui 

che - o vin di dîlu cun corag - 
nus rapresente intes istituzions: 
clamait a racuelte i furlans, che 

si strenzin ator di un program 

di rinassite, semplig e atuabil, là 
che ae sperance di cambiament si 
acompagni il cambiament reàl. Il 


PATRIARCJIS FUR DAL 
ORDENARI E CUINTRISTORIE 
DE OCUPAZION VENITE 


di Diego Navarria 


e Agnul Floramo 

UNE FURLANE A ROME 


Il destin 
te danze 


R ome ejeunbagn inte storie e 
<< inte lûs. O ‘ndi ami la magjie 
e o cîr di vivile planc, cu la lizerece 
di un bal”. 

® Erica Modotti eje di pocjis setema- 
nis inte Capital, dopo jessi risultade 
prime par ponts aes selezions pe pre- 
stigjose Accademia di Danza. «Balà 
al è alc che mi à perseguitàt simpri. 
Ogni volte che o ai scartàt cualchi 
ocasion, chés si son presentadis di 
gnùf » e conte cheste udinese di 34 
agns. Lis primis zirevoltis lis à fatis 
a cuatri agns, cuant che e je restade 
inmagade devant dai cuadris che a fi- 
guravin balarinis; dopo, passion e ta- 
lent a son cressùts inte scuele Ceron 
di Udin, fin a chest travuart, che e vůl 
dedicàai artiscj colpîts cun durece de 
crisi in timp di pandemie. 

® Il so però nol è un percors univoc: 
«la mê famee no à pensât mai ae 
danze tant che un lavòr», e pant. E 
cussì si lauree al Politecnic a Milan in 
Interior design e etorne in Friùl pron- 
te par une cariere tra studis di progje- 
tazion e di architeture: «il setòr aljere 
in crisi, o ai mandat tancj curricula, 
nuie. E dopo di gnùf la danze: il gno 
mestri mi à fevelàt dal insegnament 
e o ai capît che passà cognossincis a 
chei altris mi plàs tant». 

® E decît duncje di notàsi a un cors 
bienaàl a Pavie, cualchi sostituzion e 
dopo e tache l'insegnament propit 
inte scuele di danze di Udin dulà che 
e je cressude. 

® Cumò un gnûf pas indenant: il bie- 
ni specialistic ae Academie Nazional 
di Rome, la uniche ricognossude dal 
MIUR tant che un titul di lauree. 

® «Se si sielc di là daùr di un sium si 
acetin i sacrificis di timp e di vite. La 
danze e domande tant, ma il sfuarc 
al è ripaiât des emozions e de pas- 
sion» e rasone. Ogni dì le spiete un 
program fis di lezions teorichis e pra- 
tichis: «Chi o soi une novele, o torni 
a scomencà dut di zero. Al è tant di 
imparà e o soi contente». Dopo lis le- 
zions, lis corsis dilunc dal Tevere, la 
concession di une fermade li dal plui 
antîc maritozzaro, dulà che il dolç ti- 
pic roman, fof e saurît, si cerce di 60 
agns, e la nostalgjie: «mi mancjin il 
gno compagnela mé famee, ancjemò 
di plui cumò che no podìn viaza. Mi 
mancje la mê tiere, lis lidrîs contadi- 
nis». E mi disvele un cruzi: «o capìs 
il furlan ma no lu feveli». Il 

lore, chest puint?!»: 
me fasin ancjemò 


<< 


ogni volte che o torni a Paluce. 


cheste domande, 


Come pûr in tancj sui social o 

sul telefonut, ae fin a van a finîle 
simpri li: la grande tragjedie che 
ai 14 di Avost dal 2018 e je colade 
su Gjenue. Il Puint Morandi 
vignùt jù: 43 muarts, 600 sfolàts. 
O jeri li: o ai viodùt e o ai contàt 
dut pai tg de Rai, redazion di 
Gjenue, dulà che o lavori aromai 
di doi agns. Cumò che un toc 

di cheste storie e je finide, cun 
1067 metris di puint ducj sù, al 

è rivàt il moment di contàus ce 
che a son stàts chescj doi agns: 
ce che al à volùt dî cjatàsi denant 
de soference des fameis che a àn 
pierdùt fìs e parincj, de rabie de 
int slontanade di cjase, denant 
dai pompîrs che a sgarfavin dentri 
dal riu Polcevera. Ma ancje di ce 
che al vůl dî tornà a scomencà, 
tirant sù di corse ce che agns di 
malegracie a àn butàt jù intun 
secont, in chê vilie de Madone di 
Avost. Mi someave di jessi dentri 
di une storie za vivude: il dolòr e 
il tornà a nassi, la distruzion e la 
costruzion, la muart e la vite. La 
sintesi di dut. Come se al tornàs 
a vivi chel traume, comun a duc] 
i furlans e che - jo masse picul - 
lu ai vivùt “di ripuart”. O contìn 
storiis, ma il dolòr che ti à segnàt 
la vite al pues deventà, e spes al 
devente, il filtri che tu contis chés 
storiis. 

® O ‘nt varès centenàrs, di 
ricuarts, dai miei dîs sul puint di 
Gjenue colàt e tirât sù gnûf. 

® Lis feridis psicologjichis sui 
fruts dal cuartîr, li sot: Certosa. 
Mi àn impensàt chés patidis dai 
nestris, intai dîs dal Orcolat. O ai 
contàt dal lôr prin dì di scuele, un 
més dopo dal puint colàt: a vevin 
il Morandi “pituràt” ogni dì sui 
barcons. Simpri li, cu lis machinis 
parsore. E in chê zornade di miec 


a pigule comunitàt di 

Clavaiis, intal Comun di 

Davàr, a 827 metris sul 
nivel dal màr e poiade tal versant 
Ovest dal Concolan, e à di pòc 
costituît, su la fonde de Lec dal 
stàt n. 168/2017, il propri Domini 
coletîf. Un ent che, midiant dal 
Comitàt, al à l'obietîf di gjestî di 
bessdl il teritori de Proprietàt 
coletive de frazion di Clavaiis. 
® “Lis Proprietàts coletivis — al dîs 
Mattia Primus di Clavaiis — a son 
clamadis spes “Us Civics” ancje 
se no in maniere corete. Chest 
tiermin al è ståt credt de machine 
burocratiche dal fassisim che e 
à cirùt, cuntune lec ad hoc (la n. 
1766 dal 1927), di eliminà i dirits 
des piculis comunitàts talianis a 
pro dal stàt e des grandis aziendis. 
Par fortune, no àn rivàt adore, e 
soredut tes zonis di monti dirits 
di fruizion e di utence di chescj 
teritoris a son restàts a ogni singule 
comunitàt; la comunitàt, come 
confermàt ancje de lec dal 2017 
“Normis in materie di domini 
public” e à la pussibilitàt di costituì 
il propri ent pe gjestion dal so 


UN FURLAN VIE PE LIGURIE 





E Zl A E E Bi 
I miei dis sul puint di Gjenue 
L'inviàt de Rai sul viadot Morandi al conte il dolòr 
e il tornà a nassi di int che no si plee al destin 


N DAGENOVA 


Oscar Punt 


sile a 


di liguria | 


el - TgR Liguria 


"are pl i Regia di Andrea Dello Ventura 


ir 


Setembar, suspiet di normalitàt, 
lis musis a jerin ancjemò dutis 
viers di lui, che nol jere plui chel 

di prime, ma sdrumt. Il bocon a 
soreli jevàt come se al cricàs dal 
cîl. In chê dì, lis mestris ur faserin 
cjatà une poesie su lis lavagnis: 
“Ce maravee un puint! La linie, un 
arc parsore dal gredei de citàt». 
Propit come in Friùl tal ‘76, ai fruts 
tes scuelis in tende: judàts a capî 
chês muarts e a cirî un parcè che 
chel “ziment agns Sessante” al fos 
plombàt jù, cambiant par simpri la 
lôr esistence e ché des lôr fameis, 
scorsàts di cjase, di corse e cence 
matecs. Un tradiment: lòr nassùts 
cul puint sore dal cjàf, dutun cun 


chel tet che nol pues mai fà dal 
mal. 

® Lis feridis, il dolòr. Fintremai 
dai pompîrs, che culì a lavorarin. 
Cuant che o ai savùt che e jere une 
scuadre di Pordenon, o soi làt subit 
a ciriju. O vevi dibisugne di jentrà 
in confidence cun lòr che a rivavin 
de mê stesse tiere, parcè che in 
situazions dal gjenar i rapuarts 
cui socoridòrs a son simpri cetant 
formài. Mi impensi ancjemò la 
muse rosse di soreli e di sudòr 

dal comandant, Stiefin Zanut, 
ingropàt: «O vin di fà i conts 

ancje cu la nestre frustrazion: pes 
cundizions di cemùt che o cjatìn 
chei biàts e par ché voie di salvà, 


INT DI CJARGNE 





Clavaiis e il Comitàt 
dai bens di ducj 


CLAVAIS 








teritori.” 

® E chest alè ce che e à fat la int di 
Clavaiis! Cul supuart di “Alleanza 
Friulana Domini Collettivi”, un 


grup di personis vuidadis dal zovin 
Mattia Primus, e à rivàt a costituì 
un Domini coletîf. Al dîs Mattia: 

‘o speri e mi auguri che dut chest 





ma che no si rive adore». A cirivin 
ancje Mirko, che no si cjatave. La 
sò storie mi à butàt devant i limits 
dal gno mistîr, dantmi cualchi sens 
di colpe, che mi puarti ancjemò 
daùr. 33 agns, il zovin al lavorave 
intun magazen propit sot dal 
Morandi, cuant che il puint al è 
vignùt jù. I gjenitòrs no molarin un 
minùt lis rostis dal Polcevera. No 
si saveve ben ce muse che a vevin, 
ma zirant jenfri lis tendis dal prin 
socors de Cròs Rosse o jeri rivàt 
adore di capî cui che a jerin. «Mi 
racomandi: cjape sù dut, ma di 
lontan», i ai dit al gno cameraman. 
Jo mi soi svicinàt cul microfon e ur 
ai domandàt: «Ce us àno dit?». A 


al sedi un esempli ancje par altris 
comunitàts!” 

® I pas impuartants a son stàts: 
* aprovazion dal regolament 
eletoràl (sul stamp di chel alegàt 
ae delibere n. 207 dal 2011 de 
Regjon F-V]J); 

* indizion des elezions par elei i 
membris dal Comitàt frazionàl. 
Lis elezions a son stadis fatis ai 13 
di Setembar dal 2020 tal fabricàt 
de ex Latarie di Clavaiis; a son 
stats elets Giovanni Brovedan, 
Marzia Pachner, Mattia Primus, 
Dario Puschiasis e Mirco Zanier; 
e presentazion dal Statàt che al 
è stàt aprovàt de Assemblee de 
Comunitàt ai 25 di Otubar; 

e dipuesit e regjistrazion dal at 
costitutîf. 

® “La motivazion principal de 
gjestion autonome che la int di 
Clavaiis e à decidit di puartà 
indevant - al dîs Matteo Primus 
- e je chê de cure e de tutele dal 
teritori. O fevelin di 120 etars, 
massime di zonis di bosc, che 

tai ultins agns a stan paiant un 
deperiment no indiferent. Di ché 
altre bande, la situazion no pues 


vaìvin e a jerin sot shock: ancjemò 
in dì di vuè no soi sigùr che a 
vessin viodùt il microfon. «Achì a 
passin lis oris e no si sa nuie: ma 
jo o vuei puartàmal a cjase, il gno 
frut», mi rispuindè il pari. Po dopo, 
o ai fate la domande sbaliade: «Cui 
jerial Mirko?». “Jerial”, al passât. 
Dome plui tart mi soi rindùt cont 
che al è come se o ves scjafoiàt lis 
lôr sperancis. Tal servizi, che o soi 
lat a cirî par tornàlu a viodi, o ai 
comentàt cussì ché interviste “di 
confin”: “Nol è nuie di plui orent 
pai gjenitòrs, che sorevivi ai lôr 
fis”. Lu àn tirât fùr ai 18 di Avost, 
cuatri dîs dopo che il puint al è 
vignàùt jù. Ultin: il cuarp di Mirko, 
che no si cjatave. 

® Lis feridis, la frustrazion, il 
dolòr. La prove dal riscat. Fà 

di corse, un monitori. Cussì 

par il gnùf viadot “Genova San 
Giorgio” a doprarin il “Model 
Friùl”, ancje se cumò al è di mode 
fevelà di “Modello Genova”. Ma 
simpri chel al è: un comissari 

cun podei decisionàl, proceduris 
semplificadis par l'afidament dai 
cantîrs, decentrament aministratîf 
e finanziari. Lu ai contàt in lunc 

e in larc il gnùf puint: cerimoniis 

e primis pieris. Sei stàt il prin 
cronist a cjaminài parsore. Varai 
ancje, dal sigùr, esagjeràt di 
cualchi bande. Resti convint che il 
vêr riscat al sedi tal no dismenteà 
ce che cheste vicende nus à 

di insegnà. E al sedi anche tal 
ricuardà, simpri, che a ‘nd è stàts 
43 muarts. Tal memoriàl dal Puint, 
un pigul parc scuasi sot dal pilon 
9, chel colt, ju impense ancje un 
toc di Cjargne: il grant plancum 
taront, dulà che a son plantàts 43 
arbui — un par ogni vitime — al è 
stàt metùt adun doprant i arbui 
dai nestris boscs, butàts ju di Vaia, 
tal atom dal 2018. Indaùr: il dolòr 
e il tornà a nassi, la distruzion e la 
costruzion, la muart e la vite. La 
sintesi di dut. El 


Jessi diferente cu la gjestion in mans 
aes aministrazions comunåls, cun 
comuns simpri plui in dificoltàt 
dal pont di viste des risorsis e dal 
persondl (e Davàr nol fâs ecezion, 
cu la vastitàt dal so teritori e ben 13 

frazions) e no si pues pretindi che 
a gjestissin tal mút miòr pussibil i 
teritoris, in particolàr chei boschifs 
che a son dal dut bandonà ts. 
® Di fat, la Comunitàt di Clavaiis 
e je convinte che par garanti la 
atenzion e la cure costante che i 
boscs a domandin (in particolàr 
vué, dopo de burascje Vaia), la 
gjestion e à di jessi in man a cui che 
il teritori lu cognòs miòr di altris e 
duncje aes personis de comunitàt 
che a àn un interès diret ae 
conservazion dal propri patrimoni 
boschif ma ancje agricul e pastoráål. 
Cun di plui, cuntune gjestion atente, 
ancje se il marcjàt dal legnam al 
è inmò in crisi fuarte, si puedin 
otigni jentradis economichis che a 
podaran jessi dopradis no dome par 
mantignî e par tutelà il teritori, ma 
ancje par piculis iniziativis e oparis 
te frazion, a benefici diret di dute la 
comunitàt” | 

In Friul e je ancje 





la Begarole dai Urâi 


a Begarole dai Urài (Strix 
uralensis) e je un uciel di 
rapine noturni cuntune 
grande distribuzion che e va de 
Scandinavie, passant pe Russie 
e pa la Asie, fin al Gjapon. A 
son ancje altris popolazions, 
par esempli te Europe central 
e sudorientàl (Strix uralensis 
macroura), che a son consideradis 
relits glaciài, ven a stài che si son 
origjinadis dai individuis che a 
an scugnùt sbassàsi di latitudin 
par vie de glace che e rivave a 
latitudins simpri plui bassis, par 
colpe dal cambiament dal clime 
leàt aes glaciazions. Po dopo, cuant 
che la glace si è ritirade, no àn 
bandonàt dal dut lis zonis dulà che 
a jerin rivadis. 
® In Italie, la Begarole dai Urài e à 
tacàt a nidià tai agns ’90 dal secul 
passat, intes Vals dal Nadison. 
Intal stes periodi, e je stade cjatade 
ancje intal Bosc dal Cansei. 
Tai ultins 20 agns, l'autòr al à 
condusùt studis par cjatà la 
presince di popolazions in altris 
zonis, par verifica la nidificazion, 
par definî lareâl talian e la sò 
evoluzion intal timp, par individuà 
i aspiets leàts ae conservazion. 
Cun di plui, fra il 2013 e il 
2018 a son stadis cjapadis in 
considerazion trê areis cul obietîf 
di otignî valòrs di densitàt tal 
periodi riprodutîf. Lis trê areis, che 
a son rapresentativis dai habitats 
dulà che e vîf la specie a Sud 
des Alps, si cjatin ae estremitàt 
nordorientàal dal Stàt, ai confins 
cun Austrie e Slovenie in Comun 
di Tarvis, fra il Jôf dal Montàs, il Jôf 





HABITAT DE BEGAROLE DAI URÀI SU LIS ALPS JULIIS 





Fuart e la Mont Cjanine in Comun 
di Scluse e in piçule part in chel di 
Tarvis, e intes Prealps Cjargnelis 
intai Comuns di Verzegnis, 
Trasaghis e in picule part in chel 
di Vît. 

® Tal 2001 al è stàt un contat te 
Val di Ucee, ma il prin nucli di 
riprodutòrs che al è stàt cjatàt 

di là dai doi che si cognossevin 
bielzà, al è stàt - intal 2004 - tes 
Prealps dal Arzin dulà che, te 

val dal Palàr, l'an dopo e je stade 
aciertade la riproduzion. Tal stes 
timp, a conferme de espansion 
viers de zone alpine, la Begarole 
dai Urài e je stade individuade sui 
Monts Duron e Cuar, pòc parsore 
di Tumiec. 


FANTATS E FUTÙR 





Si rive ae autodeterminazion 
des feminis dome traviers 
di istruzion e educazion 


a volte stade o vin consideràt 
L che lis politichis di 
contigniment demografic che a 
son stadis metudis in vore in Cine 
e Indie a àn vùt un risultàt positîf 
in tiermins di riduzion dal impat 
demografic (la popolazion cinese 
e tache a stabilizàsi e ché indiane i 
larà daùr), ma di chè altre bande a 
son stadis imponudis cu la fuarce, 
invezit di invistî su la istruzion. 
Chest al à puartàt a problemis 
tant che abort seletîf e abandon 


di frutinis piculis, stant che lis 
fameis a sielzevin dispès di tignî 
un fi invezit che une fie. Si è cussì 
determinàt un scompens tra oms 
e feminis, prin di dut pal numar 
no ecuilibràt dai doi gjenars 

inte popolazion, ma ancje pe 
incressite des violencis, massime 
di bande di oms zelòs. Par cont 
gno, i ‘esperiments’ fats in Cine 

e Indie a mostrin che la uniche 
strade percoribile par rivà a une 
planificazion demografiche e je la 


® Fra la seconde metàt de prime 
desene di chest secul e i prins agns 
de seconde, a son stadis altris 
segnalazions che a àn confermade 
la presince in areis cognossudis 

e che a an provat la espansion 

in altris: Alte Val dal Tiliment 
(Comuns di For Disore e For 
Disot), Prealps Juliis (par esempli 
tal Cjanal di Resie), Valcjanàl (Val 
Saisare, Val dal Riu dai Salets). Tal 
2011 è stade verificade la prime 
nidificazion in zone alpine taliane 
(Val de Bùt, Alps Cjargnelis). 

Subit dopo, la Begarole dai Urài e 
je stade cjatade intes zonis fra la 
Mont di Verzegnis e la Plombade, 
fra i Plans dal Montàs e la aree 

di Nevee, e fra lis Caravanchis e 

(ANTO POTREMO ANCOSA REUSTERI? 


educazion. Si à di fat viodùt che 
“lis feminis indianis che a rivin inte 
scuele superiòr a àn in medie 1,9 
fis ognidune. Chés che si laurein 
a'nd àn 1,6. Il tas di natalitàt des 
feminis cence istruzion al è di 6,0 
fis ognidune”, come che al conte 


il grup dal Mangart. Tal 2013, la 
nidificazion e je stade aciertade tal 
Cjanâl di Resie e, pe prime volte 
intes Alps Juliis, tal 2014 inte zone 
dai làts di Fusinis. 

® Chestis indagjins a àn permetàùt 
di verificà ce che si ripuarte 

culì sot. La specie, dal so prin 
insediament si è espandude 
massime bande soreli a mont, sul 
imprin in areis prealpinis e dopo 
ancje in zonis alpinis. 

e Cumò la Begarole dai Urài si 
cjate, in mùt iregolàr, massime 
dilunc dal confin cu la Slovenie, 
de Valcjanàl aes Vals dal Nadison 
(Caravanchis, Alps e Prealps 
Juliis), ma si cognossin altris 
popolazions. 

e Lareal talian al insist in pratiche 
dome in Friùl, cun dome une 
picule aree in Venit (Bosc dal 
Cansei e, forsit, Cjadovri). 

e Lis zonis dulà che la nidificazion 
e je cierte o probabile a son 7 (Vals 
dal Nadison; Bosc dal Cansei; 
Prealps dal Arzin; Alps Cjargnelis; 
Prealps Juliis; Alte Val dal Tiliment:; 
Valcjanàl). 

e La popolazion taliane e je 
stimade in 30-50 cubiis. 

e Lis cubiis teritoriàls a son stadis 
cjatadis di 600 a 1700 m s.l.m.. in 
boscs dulà che lis speciis di arbui 
plui comuns a son il faiàr (Fagus 
sylvatica) e il peç (Picea abies). 

* La espansion dal areâl e je 

stade favoride dal invecjament 
gjeneralizàt dai boscs e dal 
abandon di grancj setòrs di chei: 
la presince di arbui muarts, vecjos 
e/o cun busis, e di plantis rotis, 

e favoris la specie. Invezit la lôr 
mancjance in boscs sfrutàts dulà 
che a son ràrs ancje i vecjos nîts 
dai uciei di rapine diurnis, che la 
Begarole e pues doprà, e à duncje 
tant che risultàt il sbassàsi dal 
sucès riprodutîf. 

e Lis densitàts otignudis intes trê 
areis (Comprendudis fra 1,6 e 1,9 
teritoris/10 Km2) a son dentri dal 
grant interval che si rigjave de 
bibliografie di setòr. 

Tal cors dai vincj agns di studis, a 
son saltadis fùr diviersis criticitàts 
in merit ae conservazion, validis 





Alan Weisman in “Conto alla 
rovescia. Quanto ancora potremo 
resistere?”, un so libri dal 2014. 
Dà aes feminis il podé di istruîsi 

e di decidi cuant e se fà fruts al 

è un dai ponts fondamentài dal 
feminisim mondial. Di simpri, la 


ancje par altris speciis, che a 
incidin su dut l’ecosisteme forestàl 
e che a puedin jessi sintetizadis 
come che si lei ca sot. 

e Mancjance cuasi totàl, tes lecs e 
tai regolaments su lis utilizazions 
forestàls, di considerazion de 
esistence di altris specis vegjetàls 
e animals in plui di chés di interès 
dome forestàl e di economie 
“svelte”. 

e Ancje cuant che tes legs 

e tai regolaments si trate di 
biodiversitàt, chè e je cuasi simpri 
subordenade a aspiets di caratar 
economic e burocratic. 

e Scjarse o nissune cognossince, 

o interès personal (sensu lato) 

di bande di diviers di chei che 

a scrivin o che aplichin legs e 
regolaments. 

e Superficialitàt che cun ché dispès 
si tratin i aspiets “ambientài”. 

® Dut chest al compuarte che 

la presince di speciis tant che 

la Begarole dai Urài, no dome 

no je cognossude, ma e devente 
motiîf di interès eventual dome 

pe divignince stimade esotiche 
par vie dal non (come plui voltis 
verificàt dal autòr), ma no mottîf di 
interès pe conservazion de specie 
e dal habitat dulà che e vîf. Al sarès 
invezit fondamentàl preservà 
grandis areis cun habitat intat e 
no framentàt. Cheste prevision si 
scuintre cu la disponibilitàt di bêçs 
publics pe realizazions di oparis 
(par esempli, stradis forestàls) 

che a incidin in maniere pesante 
ancje su zonis che ancjemò 

cumò a mantegnin un bon grât 

di naturalitàt, e l'impat di chês 

in fase progjetuàl preliminàr al è 
valutàt nul o trascurabil, ancje in 
manc]jance di dàts necessaris par 
une valutazion corete o in presince 
di elements ostatîfs evidents. 

® In plui di chest, la viabilitàt 
forestàl, motivade di esigjencis 
silvicolturàls, e devente dispès 

vie di passag di miec motorizàts 
no autorizats, o autorizàts pai 
motiîfs plui diviers, ancje par 
manifestazions motoristichis 

in plen periodi riprodutîf dai 
animài.ll 


femine e je stade viodude tant 
che une proprietàt, prin dal pari 

e dopo dal so om, e tant che une 
machine par fà fruts prin che une 
creature umane. Il moviment 
feminist al à cirùt e al cîr ancjemò 
di rivà ae paritàt di dirits e si 
pues dî che lis robis a son in part 
cambiadis, ma no par dut il mont. 
Pensait par esempli che vuê 123 
milions di fruts no frecuentin la 
scuele elementàr, e la maiorance 
di lôr e je componude di frutis. 
Chest disecuilibri si pues cjatà 
fûr tal fat che diviersis fameis 

a tindin a manda a scuele i fis 
masclis pluitost che lis feminis. 

A restin ancje causis gjeneràls 
plui comunis che a impedissin 

la istruzion a ducj i doi i ses: la 
puaretàt, la inacessibilitàt des 
scuelis, la voie dai gjenitòrs di 
mandà i fruts a vore za di picui 
par judà la famee e la mancjance 
di une istruzion di base di cualitàt 
(come che al dîs UNICEF). E 


Par viodi chei altris contignùts 
de “La Patrie dal Friul”, 
abonaitsi. Dutis lis informazions si cjatin sul sît 
www.lapatriedalfriul.org 
Per vedere gli altri contenuti 
de “La Patrie dal Friùl”, 
abbonatevi. Tutte le informazioni si trovano sul sito 

www.lapatriedalfriul.org 


Che tu sedis za abonàt o che tu le vedis lete dome cualchi volte, 
aboniti o rinove l'abonament a un mensiîl unic: 
almancul une volte al mês, lei par furlan! 

